b'\n_START_ARTICLE_\nFerrara (pokrajina)\n_START_SECTION_\nZgodovinske zanimivosti\n_START_PARAGRAPH_\nLeta 1598 je mesto Ferrara z vsemi posestvi pre\xc5\xa1lo pod pape\xc5\xa1ko dr\xc5\xbeavo, kjer je ostalo (razen francoske okupacije 1796 - 1814) do leta 1859. Ob koncu osemnajstega stoletja je bilo v samem mestu 22 \xc5\xbeupnij, 465 duhovnikov, 123 cerkev, 60 samostanov. Mestna uprava ni imela seznamov prebivalstva, ker so bile uradne listine o rojstvih in smrtih (oziroma o krstnih in pogrebnih obredih) last \xc5\xbeupnij. \xc5\xa0ole so bile v samostanih; univerzi je predsedoval nad\xc5\xa1kof, ki je edini odlo\xc4\x8dal o sprejetju \xc5\xa1tudentov in je tudi edini podeljeval diplome. Judje, ki jih je bilo v pokrajini okoli 2000, niso imeli vstopa v \xc5\xa1ole in niso imeli pravice do nekaterih poklicev.'